Publication: Magyar Közlöny
Issue: MK-2008-6 (Year: 2008, Number: 6)
Era: 2004-2010
Section: 2. számú melléklet a 4/2008. (I. 16.) EüM rendelethez
Paragraph Index: 314

j) A lengyel általános ápolói oklevél tekintetében - az i) pontban foglaltaktól eltérően - kizárólag a következő rendelkezéseket kell alkalmazni: Feltétel nélkül elismerésre kerül az alábbi általános ápolói oklevél azon tagállami állampolgár esetében, akinek az általános ápolói oklevelét 2004. május 1-jét megelőzően Lengyelországban állították ki, vagy akinek a képzése ezen időpontot megelőzően Lengyelországban kezdődött, és amely nem felel meg az európai közösségi jog által meghatározott minimális képzési követelményeknek, amennyiben az ezen oklevélhez mellékelt igazolás értelmében az adott tagállami állampolgár ténylegesen és jogszerűen folytatott általános ápolói tevékenységet Lengyelország területén a következő időtartamok során: – ápolói képesítés megszerzését tanúsító okirat (dyplom licencjata pielęgniarstwa) – az igazolás kiadásának időpontját megelőző öt év során legalább három egymást követő éven keresztül, – középfokú végzettségre épülő képzés elvégzését tanúsító, egészségügyi szakiskolában szerzett, ápolói képesítés megszerzését tanúsító okirat (dyplom pielęgniarki albo pielęgniarki dyplomowanej) – az igazolás kiadásának időpontját megelőző hét év során legalább öt egymást követő éven keresztül. 2008/6. szám

Source: https://magyarkozlony.hu/hivatalos-lapok/3142a4cbea48b3242cffafe27cf1f04c0503feb8/dokumentumok/3dc9542cbaae439696322d35ceb4ce8185d6263c/letoltes